Bratislavski kraj
Regija Bratislava (slovački: Bratislavský kraj) je jedna od slovačkih administrativnih regija sa glavnim gradom Bratislavom. Zauzima površinu od 2.052,6 km2, prema popisu iz 2006. ukupno ima 606.753 stanovnika. Regije je prvi put osnovana 1923. godine a u sadašnjim granicama postoji od 1996. godine. To je najbogatija regija u Slovačkoj, regija s najvišim stepenom urbanizacije koji se kreće oko 85%, a prema Eurostatu iz 2010. godine sa 43.100 € BDP-a po glavi stanovnika sedma je najbogatija regija Evropske unije. Površinom je najmanja od ukupno 8 slovačkih regija.